CELEX: 31972R1038
Language: el
Date: 1972-05-18 00:00:00
Title: Κανονισμός (ΕΟΚ) αριθ. 1038/72 του Συμβουλίου της 18ης Μαΐου 1972 περί τροποποιήσεως του κανονισμού (ΕΟΚ) αριθ. 986/68 «περί καθορισμού των γενικών κανόνων για τη χορήγηση ενισχύσεων για το αποκορυφωμένο γάλα και το αποκορυφωμένο γάλα εις κόνιν που προορίζεται για τη διατροφή ζώων»

Avis juridique important

|

31972R1038

Κανονισμός (ΕΟΚ) αριθ. 1038/72 του Συμβουλίου της 18ης Μαΐου 1972 περί τροποποιήσεως του κανονισμού (ΕΟΚ) αριθ. 986/68 «περί καθορισμού των γενικών κανόνων για τη χορήγηση ενισχύσεων για το αποκορυφωμένο γάλα και το αποκορυφωμένο γάλα εις κόνιν που προορίζεται για τη διατροφή ζώων»  

Επίσημη Εφημερίδα αριθ. L 118 της 20/05/1972 σ. 0021 - 0021 Δανική ειδική έκδοση: Σειρά I Κεφάλαιο 1972(II) σ. 0440  Αγγλική ειδική έκδοση: Σειρά I Κεφάλαιο 1972(II) σ. 0456  Ελληνική ειδική έκδοση: Κεφάλαιο 03 τόμος 8 σ. 0005  Ισπανική ειδική έκδοση: Κεφάλαιο 03 τόμος 6 σ. 0005  Πορτογαλική ειδική έκδοση : Κεφάλαιο 03 τόμος 6 σ. 0005  Φινλανδική ειδική έκδοση: Κεφάλαιο 3 τόμος 4 σ. 0181  Σουηδική ειδική έκδοση: Κεφάλαιο 3 τόμος 4 σ. 0181 

ΚΑΝΟΝΙΣΜΟΣ (ΕΟΚ) αριθ. 1038/72 ΤΟΥ ΣΥΜΒΟΥΛΙΟΥ της 18ης Μαΐου 1972 περί τροποποιήσεως του κανονισμού (ΕΟΚ) αριθ. 986/68 "περί καθορισμού των γενικών κανόνων για τη χορήγηση ενισχύσεων για το αποκορυφωμένο γάλα και το αποκορυφωμένο γάλα εις κόνιν  που προορίζεται για τη διατροφή ζώων"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1410/71 (2), και ιδίως το άρθρο 10 παράγραφος 2,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 804/68 προβλέπει στο άρθρο 10 παράγραφος 1 ότι ενισχύσεις θα χορηγούνται για το αποκορυφωμένο γάλα και το αποκορυφωμένο γάλα εις κόνιν που χρησιμοποιούνται για τη διατροφή ζώων- ότι ο κανονισμός (ΕΟΚ) αριθ. 986/68 (3), όπως τροποποιήθηκε τελευταία από τον κανονισμό (ΕΟΚ) αριθ. 673/71 (4) καθορίζει τις προϋποθέσεις σύμφωνα με τις οποίες χορηγούνται οι ενισχύσεις αυτές- ότι είναι ενδεδειγμένο, κατόπιν της αποκτηθείσης πείρας, να διευκρινισθούν ορισμένες διατάξεις του κανονισμού (ΕΟΚ) αριθ. 986/68 για να διευκολυνθούν τα Κράτη μέλη να ασκούν έλεγχο στον προορισμό των προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 2 του κανονισμού (ΕΟΚ) αριθ. 986/68 συμπληρώνεται ως εξής:  "5. Κάθε προϊόν που αναφέρεται στην παράγραφο 1 και τυγχάνει ενισχύσεως δεν δύναται να χρησιμοποιηθεί παρά μόνο για τη διατροφή ζώων."  Άρθρο 2  Το άρθρο 3 του κανονισμού (ΕΟΚ) αριθ. 986/68 τροποποιείται ως εξής:  1. Το τελευταίο εδάφιο της παραγράφου 1 καταργείται.  2. Η παράγραφος 2 συμπληρώνεται από το ακόλουθο εδάφιο:  "Επί πλέον, όταν η κατάσταση το απαιτεί, συμπληρωματικές προϋποθέσεις για την πληρωμή της ενισχύσεως δύνανται να αποφασισθούν κατά τη διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68." 3. Η παράγραφος 3 καταργείται.   Άρθρο 3  Το άρθρο 4 του κανονισμού (ΕΟΚ) αριθ. 986/68 τροποποιείται ως εξής:  1. Το κείμενο του άρθρου 4 γίνεται παράγραφος 1.  2. Η ακόλουθος παράγραφος προστίθεται:  "2. Τα Κράτη μέλη λαμβάνουν τα αναγκαία μέτρα για να εξασφαλίσουν την εφαρμογή των διατάξεων που προβλέπονται στο άρθρο 2 παράγραφοι 4 και 5 και στο άρθρο 3 παράγραφος 2. Για το σκοπό αυτό, τα Κράτη μέλη δύνανται να προβλέπουν ιδίως τη δυνατότητα  ελέγχου κάθε επιχειρήσεως που χρησιμοποιεί ή εμπορεύεται αποκορυφωμένο γάλα εις κόνιν."  Άρθρο 4  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Μαΐου 1972.  Για το Συμβούλιο Ο Πρόεδρος M. MART  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 148 της 3.7.1971, σ. 3.  (3) ΕΕ αριθ. Ν 169 της 18.7.1968, σ. 4.  (4) ΕΕ αριθ. Ν 77 της 1.4.1971, σ. 9.